Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisrael jälgib murelikult Süüria armee kokkuleppeid
mitme mässuliste külaga Iisraeli piiri ääres,
kui Assadi režiim piirkonnas kontrolli taastab.
Iraani lennufirma IranAiri president
nimetas esimese Lääne reisilennuki Airbusi vastuvõtmist Prantsusmaal
päikeseliseks päevaks Iraani-Euroopa suhetes.
USA tulevase presidendi välisministrikandidaat Rex Tillerson
lubas soovitada Iraani tuumalepingu täielikku ülevaatamist.
Iisraeli välisministri kohustes peaminister Netanyahu
võttis oma Jeruusalemma residentsis vastu Norra välisministri Borge Brende
Nad allkirjastasid deklaratsiooni kahepoolsete suhete edendamisest
uurimise ja arendamise vallas.
Brende edastas Netanyahule Norra kaastundeavalduse
seoses pühapäeval nelja iisraellase elu nõudnud terrorirünnakuga.
Netanyahu tõmbas paralleeli terroristide katsetega
takistada rahulepinguni jõudmist Iisraeli ja palestiinlaste vahel
pühapäeval Pariisis toimuva rahvusvahelise rahukonverentsiga.
Olen tänulik. Oleme kõik silmitsi terrorismi väljakutsega,
mis mitte üksnes ei püüa hävitada Iisraeli,
vaid muuta võimatuks kõik rahuvõimalused.
Eksisteerib teisigi rahulootuse kustutamiskatseid.
Üks neist on Pariisi konverents. See on palestiinlaste poolt
prantslaste egiidi all ette äramääratud konverents,
et võtta vastu uusi Iisraeli-vastaseid seisukohti.
See lükkab rahu kaugemale ega kohusta millekski.
See on mineviku igand ja viimne hingetõmme enne tuleviku saabumist.
Pariisi konverentsil peaksid osalema
72 riigi, sh Norra, Soome ja USA esindajad.
Kasvanud on Iisraeli mure, kui Süüria mässuliste jõud
hakkasid maha jätma külasid Süüria-poolsel Golanil, Iisraeli piiril.
Süüria armee on hakanud naasma neile aladele,
mis Iisraeli julgeolekuametnike sõnul
sillutab teed selle liitlaste Iraani ja Hezbollah kannakinnitamisele
juudiriigi piiri ääres.
Assadi režiimi esindajad on pidanud Süüria-poolsel Golanil läbirääkimisi,
et jõuda mässulistega kokkuleppele nende evakueerimiseks nende aladelt
Aleppos kasutatud alistumismudeli järgi,
kui mässulised linna idaosa kaotasid.
Režiimil on seni õnnestunud veenda mässulisi rahumeelselt lahkuma
vähemalt viiest Süüria piirikülast.
Süüria armee on seal kontrolli taastanud.
Mõned neist on viimaseil aastail Iisraelilt humanitaarabi saanud.
Seni on Iisrael Süüria sõja suhtes
madalat profiili hoidnud,
aga nüüd, kui Süüria armee naaseb piirile Iraani al-Qudsi vägede
ja tuhandete Iraani käsul tegutsevate šiiitlike võitlejate toel,
võidakse Iisrael konflikti meelitada, kuna juudiriik on korduvalt nimetanud
Iraani ja Hezbollah kohalolu oma piirialadel punaseks jooneks.
TV7 allikate teatel jälgib Iisrael pingsalt olukorda
ja on ka kontaktis Moskvaga,
kuna kõnelustel mässulistega on Assadi režiimile nõu andnud üksuseks
Venemaa Lepituskeskus, mis on osa Vene luurest Iisraeli põhjapiiril.
Selle tööks on pidada dialoogi
erinevate hõimujuhtide ja mässuliste komandöridega,
et kindlustada üleriigiline relvarahu
kooskõlas detsembris allkirjastatud Moskva deklaratsiooniga.
Moskva on plaaninud konverentsi poliitilise protsessi taaskäivitamiseks
Süüria valitsuse ja opositsioonirühmituste vahel,
mis peaks toimuma 23.01 Kazahstanis.
Väidetavalt valis president Putin selle kuupäeva,
kuna see on USA uue presidendi Trumpi esimene tööpäev
pärast 20.01 ametisseastumist.
See võib piirata USA mõju konverentsi tulemuste suhtes.
Iisraeli mõju Venemaale seoses korraldustega Süürias pole suur
ja sõltub Moskva huvidest,
mis ei pruugi tingimata Iisraeli omadega kattuda,
kui Süüria armee Golani piirile naaseb.
Türgi Välisministeeriumi kõrge ametnik usub,
et Türgi ja Iisrael astuvad kahepoolsete suhete uude etappi
ja lähedasemad suhted tähendavad erinevate ministrite visiite.
Seoses regionaalsete väljakutsetega
tiheneb ametniku sõnul ka kaitsekoostöö riikide vahel.
Türgi justiitsminister Bozdag aga teatas,
et Türgi püüab suurendada oma vabakaubandusleppe mahtu Iisraeliga
mis jõustus enam kui 20 aasta eest.
2016. a esimese kümne kuu vältel kasvas Türgi eksport Iisraeli 9 %,
ulatudes 2,7 miljardi dollarini.
Iraani lennufirma IranAiri president
nimetas esimese Lääne reisilennuki Airbusi vastuvõtmist Prantsusmaal
päikeseliseks päevaks Iraani-Euroopa suhetes.
Üle antud IranAiri värvides 189-kohaline lennuk
on esimene sajast Airbusilt tellitust
seoses 2015. a juulis sõlmitud lepinguga Iraani ja P5+1 vahel
(USA, Venemaa, Hiina, Prantsusmaa, Inglismaa ja Saksamaa)
Iraani halvavate majandussanktsioonide kaotamiseks
riigi tuumategevuse kärpimise eest.
Lennufirma on tellinud 80 lennukit ka Boeingult.
Rõhutades Iraani tõusmist aastaid kestnud isolatsioonist,
tähistab Airbusi saabumine
esimest otse Lääne tootjalt hangitud uhiuut reisilennukit dekaadide järel.
Veel Iraani teemal -
USA tulevase presidendi Trumpi välisministrikandidaat Rex Tillerson
lubas soovitada Iraani tuumalepingu täielikku ülevaatamist,
kuid märkis, et ei nõua 2015. a lepingu täielikku hülgamist.
Senatis kinnitamisistungil kõnelenud Tillerson rõhutas,
et on tähtis kindlaks teha, et Iraan tõesti oma kohuseid täidab.
Seoses hiljutise lepinguga
Iraani võime piiramiseks tema tuumarelvastumispürgimustes -
minu ametissemääramise puhul soovitaksin,
ja arvan, et see on kooskõlas tulevase presidendi arvamusega,
leping täielikult üle vaadata,
sh mitmed seotud kõrvallepingud,
ja uurida meie võimet kontrollida,
kas Iraan täidab oma kohuseid,
ning tagada kõigi mehhanismide jõustamine,
et nad lepingut järgiksid.
Valimiskampaania ajal kritiseeris tulevane president Trump
korduvalt tuumalepingut ja ütles,
et tema esmaseks prioriteediks on selle lammutamine.
Seda tervitas peaminister Netanyahu,
kes on korduvalt nimetanud tuumalepingut Iraaniga,
kes avalikult Iisraeli hävitamist nõuab, ajalooliseks veaks.
Aitäh vaatamast!
Meid näeb ka internetis aadressil tv7israelnews.com või tv7.fi
Tagasisidet võib saata aadressil israelnews@tv7.fi
Aktuaalseid uudiseid leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri